paragraph_text: Nakon završetka školovanja u Hogwartsu, postala je Smrtonoša. Bila je fanatično odana Lordu Voldemortu, i bila je među najopasnijim i najbrutalnijim Voldemortovim sljedbenicima. Dok su se Bellatrix i Narcissa udale za čistokrvne čarobnjake, Andromeda se udala za Teda Tonksa, čarobnjaka bezjačkog porijekla, pa je se obitelj odrekla. Walburga Black, Siriusova majka, spalila je Andromedu s tapiserije obiteljskog stabla Blackovih, baš kao i Siriusa kad je pobjegao od kuće. Članovi kućanstva nisu smjeli pričati o njoj. Na kraju prvog čarobnjačkog rata, Bellatrix, Rodolphus Lestrange (muž), Rabastan Lestrange (šogor), i Bartemius Crouch ml. sudjelovali su u mučenju Aurora Franka i Alice Longbottom, Nevilleovih roditelja, dok Aurori nisu poludjeli, tražeći informacije o Lordu Voldemortu nakon njegova pada od ruke Harryja Pottera. Uhvaćeni su i kažnjeni na doživotno zatoćeništvo u Azkabanu.